
_START_ARTICLE_
Mindelund for allierede
_START_PARAGRAPH_
Mindelund for Allierede. Et Royal Air Force fly styrtede 10. april 1944 ned i Donnerup Plantage nær landsbyen Åle (Aale). _NEWLINE_Seks allierede besætningsmedlemmer omkom. Lokale beboere rejste 4. maj 1947 en knap to meter høj mindesten i granit ved Mattrupvej. _NEWLINE_Mindestenen, der står omgivet af tre flagstænger i en lille lund, er indgraveret med de seks flyveres navne og fødselsdage og et kort mindeord:_NEWLINE_At the going down of the sun we will remember them._NEWLINE_De omkomne flyvere er begravet i Fovrfeld Gravlund ved Esbjerg.